“กสิกรไทย” ชี้กรอบเงินบาทสัปดาห์หน้า 32.70-33.70 บ. จับตาประชุมเฟด
ธนาคารกสิกรไทย จำกัด (มหาชน) หรือ KBANK ชี้กรอบเงินบาทสัปดาห์หน้า  32.70-33.70 บ./ดอลลาร์ฯ จับตาประชุมเฟด-สถานการณ์โควิด-19
“กสิกรไทย” ชี้กรอบเงินบาทสัปดาห์หน้า  32.70-33.70 บ./ดอลลาร์ฯ จับตาประชุมเฟด-สถานการณ์โควิด-19
30 ต.ค. 2564

ธนาคารกสิกรไทย จำกัด (มหาชน) หรือ KBANK มองกรอบการเคลื่อนไหวของเงินบาทสำหรับสัปดาห์หน้า (1-5 พ.ย.)ที่ 32.70-33.70 บาทต่อดอลลาร์ฯ ขณะที่ศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ผลการประชุมธนาคารกลางสหรัฐฯ (เฟด) และธนาคารกลางอังกฤษ (BoE) ทิศทางเงินทุนของนักลงทุนต่างชาติ และสถานการณ์โควิด-19
ขณะที่ตัวเลขเศรษฐกิจสหรัฐฯ ที่สำคัญ ได้แก่ ตัวเลขการจ้างงานนอกภาคเกษตร อัตราการว่างงาน ข้อมูลการจ้างงานภาคเอกชน ดัชนี PMI/ISM ภาคการผลิตและภาคบริการเดือนต.ค. ยอดสั่งซื้อภาคโรงงาน รายจ่ายด้านการก่อสร้างเดือนก.ย. และจำนวนผู้ขอรับสวัสดิการว่างงานรายสัปดาห์ นอกจากนี้ตลาดยังรอติดตามข้อมูลดัชนี PMI ภาคการผลิตและภาคบริการเดือนต.ค. ของจีน ยูโรโซน อังกฤษด้วยเช่นกัน
 
 